**Perkáta Nagyközség Önkormányzata Pénzügyi Bizottsága**

**Jegyzőkönyv**

Készült 2015. május 6-án (szerda) 16:30 órai kezdettel megtartott pénzügyi bizottsági ülésről.

**Az ülés helye:** Polgármesteri Hivatal ülésterme

**Jelen vannak:**

Kovács Ferenc bizottsági tag

Szabó Tamás bizottsági tag

Szilasy László bizottsági tag

Vátkainé Boda Ildikó bizottsági tag

Bogó Anikó alpolgármester

Somogyi Balázs polgármester

Dr. Lakos László jegyző

**Kovács Ferenc a Pénzügyi Bizottság elnöke**

Köszöntöm a Pénzügyi bizottság tagjait. Megállapítom, hogy az ülés határozatképes, mivel négy bizottsági tag jelen van. Jegyzőkönyv hitelesítőnek javaslom Vátkainé Boda Ildikó bizottsági tagot. Amennyiben nincs ellenvetés a javaslatot elfogadottnak tekintem.

**Kovács Ferenc a Pénzügyi Bizottság elnöke**

A kiküldött meghívóban szereplő napirendet javaslom megtárgyalásra az alábbiak szerint:

**NAPIREND**

1. „A helyi adókról” szóló rendelettervezet megtárgyalása
2. Az Emberi Erőforrások Minisztériuma által kiírt gyermekszegénység elleni program keretében nyári étkeztetés biztosításának tárgyában pályázat benyújtásával kapcsolatos döntéshozatal
3. A Kínai-magyar Kulturális Turisztikai Központ létrehozása a perkátai Győry-kastélyban tárgyú projekt tervezési és tervezői művezetési feladatainak ellátására irányuló közbeszerzési eljárással kapcsolatos döntéshozatal

**Somogy Balázs**

Napirend módosításra teszek javaslatot, a 3. napirendi pontot javaslom törölni a napirendből, mivel a várt anyag nem érkezett meg hozzá. A holnapi napon fogja tudni tárgyalni a Pénzügyi Bizottság.

**Kovács Ferenc a Pénzügyi Bizottság elnöke**

Ebben az esetben a Pénzügyi Bizottságot holnapi napra, 2015. május 7-én 14:30-ra összehívom.

A Pénzügyi Bizottság tagjainak elfogadásra javaslom a napirend módosítását. Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**35/2015. (V. 6.) Pénzügyi Bizottsági határozat:**

A Pénzügyi Bizottság úgy határoz, hogy elfogadja a módosított napirendet az alábbiak szerint.

1. „A helyi adókról” szóló rendelettervezet megtárgyalása
2. Az Emberi Erőforrások Minisztériuma által kiírt gyermekszegénység elleni program keretében nyári étkeztetés biztosításának tárgyában pályázat benyújtásával kapcsolatos döntéshozatal

**Felelős:** Kovács Ferenc a Pénzügyi Bizottság elnöke

**Határidő**: 2015. május 6.

I. NAPIRENDI PONT

**Kovács Ferenc a Pénzügyi Bizottság elnöke**

Első napirendi pont „a helyi adókról” szóló rendelettervezet megtárgyalása.

**Dr. Lakos László jegyző**

Az előző bizottsági ülésen tárgyalthoz képest a magánszemélyek kommunális adójára vonatkozó adókedvezmény megállapítása módosult, ez adminisztrációs hiba miatt kimaradt a 2015. április 23-án elfogadott rendeletből.

**Kovács Ferenc a Pénzügyi Bizottság elnöke**

Van-e hozzászólás? Amennyiben nincs, kérem a bizottság tagjait, szavazzunk! Aki egyetért, kérem, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**36/2015. (V.6.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek „a helyi adókról” szóló rendelettervezetet.

**Felelős:** Kovács Ferenc a Pénzügyi Bizottság elnöke

**Határidő**: 2015. május 6.

II. NAPIRENDI PONT

**Kovács Ferenc a Pénzügyi Bizottság elnöke**

Második napirendi pont az Emberi Erőforrások Minisztériuma által kiírt gyermekszegénység elleni program keretében nyári étkeztetés biztosításának tárgyában pályázat benyújtásával kapcsolatos döntéshozatal.

**Somogyi Balázs polgármester**

A településünkön rendszeres gyermekvédelmi kedvezményben részesülő gyermekek létszámának 30 %-a után pályáznánk támogatásra, amely nyolcvan gyermek étkeztetését jelentene. A pályázati kiírás alapján 440 Ft-ot kapnánk étkezésenként a gyermekek után. Nyolcvan gyermek ötvenhárom napon keresztül 440 Ft-os támogatással étkezne, amely összegszerűen 1 865 600 Ft-ot jelent, az önrész összege 563 920 Ft. Kérem a képviselő-testület tagjainak a hozzászólásait.

**Kovács Ferenc a Pénzügyi Bizottság elnöke**

Hozzászólás van-e? Amennyiben nincs, kérem, aki egyetért, kézfelemeléssel jelezze!

**Pénzügyi Bizottság 4 igen szavazattal, nem szavazat és tartózkodás nélkül az alábbi határozatot hozta:**

**37/2015. (IV. 23.) Pénzügyi Bizottsági határozat:**

A Pénzügyi Bizottság elfogadásra javasolja a Képviselő-testületnek az Emberi Erőforrások Minisztériuma által kiírt gyermekszegénység elleni program keretében nyári étkeztetés biztosításának tárgyában pályázat benyújtásával kapcsolatos előterjesztést.

**Felelős:** Kovács Ferenc a Pénzügyi Bizottság elnöke

**Határidő**: 2015. május 6.

**Kovács Ferenc a Pénzügyi Bizottság elnöke**

Van egyéb kérdés, hozzászólás? Amennyiben nincs, az ülést berekesztem!

**Kovács Ferenc, a Pénzügyi Bizottság elnöke az ülést 16:57 perckor bezárta.**

**k.m.f**

**Kovács Ferenc Kovács Melinda**

**Pénzügyi Bizottság elnöke jegyzőkönyvvezető**

**Jegyzőkönyv-hitelesítő:**

**Vátkainé Boda Ildikó**

**Pénzügyi Bizottság tagja**